Prentútgáfa Stundarinnar kemur næst út þann 24. janúar . Þessi grein er meira en mánaðargömul . Ríkisbankinn átti 3,8 milljarða lán hjá fyrirtækinu sem keypti Afríkuútgerð Samherja Landsbanki Íslands lánaði félagi umsvifamesta útgerðarmanni Rússlands Vitaly Orlov , 3,8 milljarða króna . Félag Orlovs keypti Afríkuútgerð Kötlu Seafood af Samhera árið 2013 . Almannatengill Orlovs segir að ríkisbankinn Landsbankinn hafi ekki fjármagnað kaupin á Afríkuútgerðinni þó bankinn hafi átt veð í togara fyrirtækis Orlovs . Fjármögnun Glitnis og ábyrgðir LandsbankansÞegar Samherji keypti Sjólaskipaútgerðina í Afríku árið 2007 kom fjármögnunin frá Glitni . Í hruninu 2008 veitti Landsbanki Íslands bankaábyrgð upp á 7 milljarða króna út af lánum Samherja hjá Glitni . Myndin er tekin við undirritun kaupsamnings Samherja og Sjólaskipa árið 2007 . Frá vinstri Aðalsteinn Helgason , Þorsteinn Már Baldvinsson , Haraldur Reynir Jónsson , Kristján Vilhelmsson , Guðmundur Jónsson og Eiríkur S. Jóhannsson . Ríkisbankinn Landsbankinn átti rúmlega 30 milljóna dollara , rúmlega 3,8 milljarða króna , veð í togara fyrirtækis rússneska útgerðarmannsins Vitaly Orlov , Murmansk Trawl Fleet . Þetta fyrirtæki keypti Afríkuútgerð Samherja á Kanaríeyjum , Kötlu Seafood , um sumarið 2013 . Veðskjal sem sýnir lánið er frá því í maí 2013 og var sagt frá sölunni á útgerð Samherja í fjölmiðlum þann 21. júní 2013 . Kaupverðið á útgerðinni var um 20 milljarðar króna . Almannatengill : Landsbankinn lánaði ekki fyrir Kötlu Almannatengill Vitaly Orlovs , Alan Kilkenny , segir að Landsbankinn hafi ekki lánað Murmansk Trawl Fleet fyrir kaupverðinu á Kötlu Seafood og að viðskiptasamband rússneska fyrirtækisins við Landsbankann hafi upphaflega verið við fyrirrennara ríkisbankans ...